CELEX: 62010CA0071
Language: hu
Date: 2011-07-28 00:00:00
Title: C-71/10. sz. ügy: A Bíróság (harmadik tanács) 2011. július 28-i ítélete (a Supreme Court of the United Kingdom (Egyesült Királyság) előzetes döntéshozatal iránti kérelme) — Office of Communications kontra The Information Commissioner (A környezeti információkhoz való nyilvános hozzáférés — 2003/4/EK irányelv — 4. cikk — A hozzáférés joga alóli kivételek — Hozzáférés iránti kérelem, amely az említett irányelv 4. cikkének (2) bekezdése által védett több érdeket is veszélyeztet)

8.10.2011   
            
            
               HU
            
            
               Az Európai Unió Hivatalos Lapja
            
            
               C 298/6
            
         A Bíróság (harmadik tanács) 2011. július 28-i ítélete (a Supreme Court of the United Kingdom (Egyesült Királyság) előzetes döntéshozatal iránti kérelme) — Office of Communications kontra The Information Commissioner
   (C-71/10. sz. ügy) (1)
   
   (A környezeti információkhoz való nyilvános hozzáférés - 2003/4/EK irányelv - 4. cikk - A hozzáférés joga alóli kivételek - Hozzáférés iránti kérelem, amely az említett irányelv 4. cikkének (2) bekezdése által védett több érdeket is veszélyeztet)
   2011/C 298/09
   Az eljárás nyelve: angol
   
      A kérdést előterjesztő bíróság
   
   Supreme Court of the United Kingdom
   
      Az alapeljárás felei
   
   
      Felperes: Office of Communications
   
      Alperes: The Information Commissioner
   
      Tárgy
   
   Előzetes döntéshozatal iránti kérelem — Supreme Court of the United Kingdom — A környezeti információkhoz való nyilvános hozzáférésről és a 90/313/EGK irányelv hatályon kívül helyezéséről szóló, 2003. január 28-i 2003/4/EK európai parlamenti és tanácsi irányelv (HL L 41., 26. o.; magyar nyelvű különkiadás 15. fejezet, 7. kötet, 375. o.) 4. cikke (2) bekezdése b) és e) pontjának értelmezése — A hozzáférés joga alóli kivételek — Hozzáférés iránti kérelem, amely az irányelv 4. cikkének (2) bekezdése által védett több érdeket is veszélyeztet, és az egyes érdekek nem sérülnek olyan mértékben, hogy azok önmagukban indokolnák a hozzáférés megtagadását.
   
      Rendelkező rész
   
   A környezeti információkhoz való nyilvános hozzáférésről és a 90/313/EGK irányelv hatályon kívül helyezéséről szóló, 2003. január 28-i 2003/4/EK európai parlamenti és tanácsi irányelv 4. cikkének (2) bekezdését úgy kell értelmezni, hogy valamely hatóság, amennyiben környezeti információkat birtokol, vagy a részére ilyen információt tárolnak, az arra irányuló kérelem elbírálásakor, hogy ezeket az információkat valamely természetes vagy jogi személy számára hozzáférhetővé tegye-e, a hozzáférhetővé tétel által szolgált közérdeknek a hozzáférhetővé tétel megtagadása által szolgált érdekekkel szemben történő mérlegelése során figyelembe vehet halmozottan az e rendelkezésben meghatározott megtagadási indokok közül többet is.
   
      (1)  HL C 113., 2010.5.1.